Heinkel He 60

Το **Heinkel He&nbsp;60** ήταν γερμανικό μονοκινητήριο υδροπλάνο αναγνωριστικό το οποίο επιχειρούσε από τις μονάδες επιφανείας του γερμανικού ναυτικού (*[[Kriegsmarine]]*) την δεκαετία του 1930.

## Σχεδιασμός και ανάπτυξη
Αρχισχεδιαστής του He&nbsp;60 ήταν ο Reinhold Mewes, ο οποίος είχε σχεδιάσει επίσης το υδροπλάνο He 59. Το He&nbsp;60 ήταν ένα μονοκινητήριο διπλάνο μικτής κατασκευής, αποτελούμενο από ξύλινα και μεταλλικά δομικά στοιχεία.

Το πρωτότυπο πραγματοποίησε την παρθενική του πτήση στις αρχές του 1933, προωθούμενο από κινητήρα BMW&nbsp;VI ισχύος 660&nbsp;hp που αποδείχθηκε ανεπαρκής. Το δεύτερο πρωτότυπο προωθούνταν από μεγαλύτερης ισχύος εκδοχή του κινητήρα αυτού όμως η βελτίωση των επιδόσεων ήταν αμελητέα. Επίσης ο τροποποιημένος κινητήρας αποδείχθηκε αναξιόπιστος με συνέπεια στα αεροσκάφη παραγωγής να χρησιμοποιηθεί ο αρχικός BMW&nbsp;VI. Το He 60 ήταν συμβατικής για την εποχή σχεδίασης και αρκετά στιβαρό ώστε να μπορεί να επιχειρεί στην ανοικτή θάλασσα. Κατά συνέπεια η παρεχόμενη ισχύς πάντοτε υστερούσε συγκριτικά με το βάρος του γεγονός που το καθιστούσε αργό, όχι ιδιαίτερα ευέλικτο και εν τέλει ευάλωτο στα εχθρικά πυρά. Προσπάθειες χρήσης του κινητήρα Daimler-Benz DB 600 στη θέση του BMW δεν καρποφόρησαν διότι οι DB 600 δεν ήταν διαθέσιμοι σε επαρκείς αριθμούς.

## Επιχειρησιακή ιστορία
Οι εκπαιδευτικές μονάδες του *Kriegsmarine* παρέλαβαν τα πρώτα He&nbsp;60 τον Ιούνιο του 1933. Από το 1934 ξεκίνησε η παράδοση στις μονάδες επιφανείας του στόλου των He&nbsp;60C, που αποτελούν την κύρια έκδοση παραγωγής. Οι δυνάμεις των εθνικιστών επίσης αξιοποίησαν αριθμό αεροσκαφών κατά τον Ισπανικό Εμφύλιο.

Το 1939 τα He&nbsp;60 αντικαταστάθηκαν από τα ομόσταβλα He&nbsp;114 και λίγο αργότερα από τα  Arado Ar&nbsp;196, παραμένοντας όμως επιχειρησιακά με αρκετά σμήνη παράκτιας αναγνώρισης όταν ξέσπασε ο Β΄ Παγκόσμιος Πόλεμος. Το 1940 είχαν αποσυρθεί όλα από τις μονάδες πρώτης γραμμής, όμως επέστρεψαν το επόμενο έτος στην ενεργό δράση με μονάδες παράκτιας περιπολίας-αναγνώρισης που επιχειρούσαν στην Βαλτική (στα πλαίσια της γερμανικής εισβολής στην Σοβιετική Ένωση) καθώς και στην Μεσόγειο. Όλα τα He&nbsp;60 είχαν αποσυρθεί οριστικά μέχρι τον Οκτώβριο του 1943.

## Εκδόσεις

;He&nbsp;60a
:Το αρχικό πρωτότυπο με το οποίο ξεκίνησαν οι πτητικές δοκιμές στις αρχές του 1933.

;He&nbsp;60b
:Το δεύτερο πρωτότυπο, το οποίο διέθετε ισχυρότερο κινητήρα αλλά μικρή βελτίωση στις επιδόσεις.

;He&nbsp;60c
:Το τρίτο πρωτότυπο, με το οποίο πραγματοποιήθηκαν επιτυχημένες δοκιμές απονήωσης με καταπέλτη στις αρχές του 1933. Το εν λόγω αεροσκάφος εντάχθηκε σε υπηρεσία με το ναυτικό.

;He&nbsp;60A
:Δεκατέσσερα αεροσκάφη παραγωγής (συνολικά παρήχθησαν 81 μονάδες όλων των υποεκδόσεων της έκδοσης A).

;He&nbsp;60B
:Πρώτη έκδοση παραγωγής. Τα πρώτα He&nbsp;60Β κατασκευάστηκαν το 1934.

;He&nbsp;60B-3
:Ένα αεροσκάφος με τον ισχυρότερο κινητήρα Daimler-Benz DB 600 των 900&nbsp;hp. Το σχέδιο αυτό δεν ευοδώθηκε.

;He&nbsp;60C
:Βελτιωμένη έκδοση, τα πρώτα αεροσκάφη παραδόθηκαν το Φθινόπωρο του 1934.

;He&nbsp;60D
:Παραλλαγή του He 60C με πολυβόλο MG&nbsp;17 και βελτιωμένο επικοινωνιακό εξοπλισμό. Εντάχθηκε σε παραγωγή τον Ιούνιο του 1936.

;He&nbsp;60E
:Έξι αεροσκάφη τα οποία παραγγέλθηκαν από την Ισπανία και παραδόθηκαν έως και τον Απρίλιο του 1937. Έλαβαν μέρος σε επιχειρήσεις κατά την διάρκεια του εμφυλίου και αποσύρθηκαν το 1948.

## Χρήστες
;Βουλγαρία
* Το Βουλγαρικό Πολεμικό Ναυτικό αξιοποίησε πέντε αεροσκάφη στα 1942-1944.

;Γερμανία
**[[Luftwaffe]]*
**[[Kriegsmarine]]*

;Ισπανία
*Ισπανική Πολεμική Αεροπορία

## Δείτε επίσης
;Παρόμοια αεροσκάφη
* Arado Ar&nbsp;196
* Heinkel He&nbsp;114

;Κατάλογοι
* Κατάλογος αεροσκαφών του Β' Παγκοσμίου Πολέμου

## Παραπομπές


## Βιβλιογραφία
* Donald, David (editor). *Warplanes of the Luftwaffe*. London:Aerospace Publishing, 1994. .
* Gerdessen, Frederik. "Estonian Air Power 1918 – 1945". *[[Air Enthusiast]]*, No. 18, April – July 1982. pp.&nbsp;61–76. .
* Green, William. *War Planes of the Second World War: Volume Six Floatplanes*. London:Macdonald 1962.
* Smith, J.R. and Kay, Antony L. *German Aircraft of the Second World War*. London:Putnam, 1972. .
* Lang, Gerhard. *The Heinkel HE 60 (Luftwaffe Profile)*. Schiffer Publishing, 2004. 

## Εξωτερικοί σύνδεσμοι
* 

He 060
Κατηγορία:Αναγνωριστικά αεροσκάφη
Κατηγορία:Υδροπλάνα
Κατηγορία:Αεροσκάφη ναυτικής αεροπορίας
Κατηγορία:Αεροσκάφη ναυτικής συνεργασίας
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
Κατηγορία:Αεροσκάφη του Β' Παγκοσμίου Πολέμου